Име: Еми Милчева Милева, 15г.

Училище: ПГИТ „ Алеко Константинов “, Клас: IXа

Преподавател: Люба Сергева

**Апостолът на свободата**

Там, във времена вековни,

там със сърца грижовни,

роди се мъничка звезда,

която остана във вечността!

По стъпки тежки и трънливи,

хулен и обичан, превърна се

в дух свободен,

свободен, непоробен!

Името му славно векове векува,

превърнал се в идол, незабравим, обожествен.

Апостол той бе наречен,

за народа, за човека сътворен.

Велик човек, велика личност,

не можеш го забрави или подмина!

Животът си той обрече

и на народа си той се врече.

Народ измъчен, народ поробен,

народ обречен в тъмнина,

дарен с „ Апостол на свободата “,

за да изпълни в него светлината!

Земята българска обходи,

в мъка и нищета,

но сред народа си той винаги ще броди,

с дух свободен за вечни времена!